Foto: Ssport.mn "Formula-1" avtopoygalarining 7 karra chempioni, afsonaviy Mixael Shumaxerning 17 yoshli o‘g‘li Mik Shumaxer "Formula-3" jamoasi bilan shartnoma imzoladi. Mik "Prema" jamoasi uchun ishtirok etadi. Mik avval shu jamoa uchun "Formula-4"da ishtirok etgan hamda Italiya va Germaniya seriyalarida 2-o‘rin egallagan. Endi esa u professional pillapoyada bir qadamga ko‘tarildi hamda "Formula-1"da ishtirok etish orzusiga yana bir qadamga yaqinlashdi. Mik Shumaxerning menejyeri otasining menejyeri Sabina Kem hisoblanadi. Katta Shumaxer chang‘i uchayotganda boshidan olgan og‘ir jarohati sababli anchadan beri sog‘lig‘ini tiklamoqda. Ko‘pchilik mutaxassislar Mikni otasiga qiyoslashadi. Mik uning orzusi otasi kabi "Formula-1"da g‘olib bo‘lish ekanligini aytadi. Bunda esa unga 2016 yilgi poyga chempioni bo‘lgan Niko Rosberg namuna bo‘lishi mumkin: 1982 yilda uning otasi Keke Rosberg "Formula-1" g‘olibi bo‘lgan.